  Туспуктэм: Руслан Нуриахметов Майя Бывальцева 2024-тӥ арын Россиын анай капиталлэн быдӟалаез инфляцилэн быдӟалаезъя яке 7,5 процентлы будоз. Со сярысь Кун Думаын Удмуртилэсь депутат Лариса Бурнова телеграм-каналаз ивортӥз. Нырысетӥ нылпи понна 631 сюрс манет луоз, кыкетӥез но со бӧрсьы вордскемез понна – 834 сюрс манет. Чакланъёсъя, вуоно арын Россиын одӥг миллионлэсь трос семья анай капиталэз басьтоз. Тодэ вайытом, 2023-тӥ арын тулыспалысен анай капиталлэсь быдӟалазэ 11,9 процентлы будэтӥзы вал. Туэ нырысетӥ нылпи понна 587 сюрс манет пала чакламын, кыкетӥез понна – 775 сюрс манет.  Тегъёс: Удмуртия Россия анайкапитал коньдон нылпиос  